Orenburg

Zon waktu

Orenburg terletak dibawah  Zon Waktu Yekaterinburg (YEKT/YEKST).  UTC ialah +0500 (YEKT)/+0600 (YEKST).

Sejarah ringkas

Diasaskan pada 19 (30) April 1743 atas titah maharani Anna Ioannovna di sungai Yaik (kini Sungai Ural). Bandar itu terletak di daerah Pergunungan Ural Selatan di kedua tepi sungai Ural yang merupakan sempadan geografi antara Asia dan Eropah.  Di jembatan sungai Ural terdapat satu tanda simbolik sempadan: dalam satu tanda ada tulisan "Eropah", di tanda lain - "Asia".
Sejak penubuhannya, Orenburg menunaikan tugas negara yang penting: mempertahankan sempadan tenggara Rusia dan merupakan pusat perdagangan antarabangsa, pelaksana Dasar Eurasia negara Rusia. Melalui Oranburg Jalan Sutera Besar merentang. Semasa Perang Patriotik Besar (1941-1945), lebih daripada 40 perusahaan industri yang besar dipindahkan dari kawasan barat Rusia ke Orenburg.
Pada tahun 1938-1957 bandar ini ditukar nama bersempena nama juruterbang terkenal Soviet Valery Pavlovich Chkalov (1904-1938). Walaupun pada hakikatnya Wira Kesatuan Soviet Chkalov itu tidak pernah tinggal di Orenburg dan bahkan tidak pernah datang ke situ, namanya diabadikan di bumi Orenburg itu. Patung gangsa V.P. Chkalov (pematung I.A. Mendelevich) yang tingginya enam meter dengan kekaki tujuh meter pada asalnya ditubuhkan pada tahun 1953 di dataran stesen kereta api dan pada awal tahun 1960-an dipindahkan ke boulevard Ya. M. Sverdlov (tambak sungai Ural) di mana ia berdiri setakat ini.

Orenburg moden

Orenburg hari ini adalah pusat politik dan perindustrian terbesar bukan sahaja di wilayah Orenburg, tetapi di seluruh rantau Ural-Volga.
Sumbangan penting bukan sahaja kepada ekonomi bandar dan wilayah melainkan ke negara Rusia secara keseluruhannya diberikan oleh perusahaan  industri utama seperti Kilang helium dan pemprosesan gas, Neftemaslozavod, Uralneftegazprom, Loji  Invertor, Hydropress, Strela, Kilang peralatan penggerudian dan lain-lain.
Orenburg moden adalah pusat ilmu pengetahuan dan pendidikan tinggi. Antara institusi pengajian tinggi  Universiti Negara Orenburg, Akademi Perubatan Negara Orenburg, Universiti Pendidikan Orenburg dan Universiti Pertanian Orenburg, Maktab Kadet Presiden, Seminari Orenburg. 
Produk khas  Orenburg  adalah tudung bulu kambing yang lembut. Ia termasyhur di seluruh dunia. Kerajingan tangan itu terkenal di situ sejak abad ke-XVII dan tiada tandingannya. Dua tudung Orenburg buatan Maginur Hussainova dari Sakmara  sekarang disimpan di Muzium Kesenian Islam di Kuala Lumpur dan satu – di Muzium Seni Asia di Universiti Malaya.
Sekolah Tinggi Penerbangan  Ketenteraan Orenburg adalah alma mater  angkasawan pertama di dunia Yuriy Alekseevich Gagarin - warganegara kehormat bandar. Pada tahun 1957, Yuri Gagarin berkahwin warga Orenburg Valentina Goryacheva. Pada tahun 1961, pejuang MiG-15  yang pernah dipandu oleh  Gagarin selaku kadet pada tahun 1957 diletakkan pada kekaki di sekolah penerbangan itu. Di situ sebuah muzium angkasa lepas dibuka dengan pameran barangan peribadi Gagarin. Pada April 12, 2001 Rumah- Muzium Yury dan Valentina Gagarin dibuka.

Orenburg sebagai pusat budaya

Orenburg menduduki tempat yang penting dalam kehidupan tokoh besar Rusia  seperti N.M. Karamzin, I. A.  Krylov, T. G. Shevchenko, G. R. Derzhavin, V. I. Dal, A. N. Pleshcheev. Pada tahun 1833, Orenburg dilawat oleh penulis terkenal Alexander Pushkin yang mengumpul bahan-bahan mengenai pemberontakan Pugachev. Selepas lawatan itu, Pushkin menulis novel yang terkenal "Puteri seorang Kapten” dan "Sejarah Rusuhan Pugachev".
Di pentas teater drama Orenburg tampil dengan cemerlang para pelakon terkenal Rusia M.M. Tarhanov dan P.A. Strepetova. Di Orenburg duduk dan bermain pelakon perempuan yang hebat A.J. Sadovskaya. Pelakon teater dan wayang yang popular L.S. Bronevoy juga pernah bermain di teater drama Orenburg pada tahun 1950-an. Pemain  selo dan konduktor yang  terkenal di seluruh dunia Mstislav Leopoldovich Rostropovich menghabiskan masa kanak-kanak yang bertepatan dengan masa perang di Orenburg. Pangsapuri di mana pemuzik itu tinggal dengan keluarga sekarang menjadi  muzium peringatan. Atas dasar Sekolah Muzik yang wujud sejak  tahun 1927, Institut Kesenian Negara dibuka pada tahun 1997 yang diberi nama M. Rostropovich.
Penduduk dan pengunjung mempunyai pelbagai peluang untuk aktiviti kebudayaan. Taman Zauralnaya yang terletak di pantai Asia sungai Ural tetap menjadi tempat percutian kegemaran penduduk bandar.
Kereta Api Kanak-Kanak yang dibuka pada 26 Julai 1953, adalah salah satu daripada kereta api kanak-kanak yang paling lama di Rusia. Panjang laluan kereta api itu adalah 5.6 km.
Setakat ini, bandar ini mempunyai Teater Drama M. Gorky, Teater Tatar M. Faizi, Teater Komedi Muzikal, Panggung Boneka Negara, Teater Perbandaran Boneka "Pierrot", sarkas, dewan filarmonik, beberapa pawagam besar. Kumpulan-kumpulan muzik seperti  “Trio Pemain Akordion”, Ppancaragam  Perbandaran "Orenburg", Rombongan Perbandaran Lagu dan Tarian Rusia, Koir Akademik Rakyat Rusia dan Ensemble Muzik Kamer "Elegy" diiktiraf bukan sahaja di Rusia, tetapi juga di dunia. Koir Akademik Negara Rakyat Rusia Orenburg melawat berpuluh-puluh negara asing: China, Korea Utara, Jepun, Amerika Syarikat, Jerman, Perancis, Sepanyol, Greece, Belgium dan banyak negara lain. Lagunya terkenal "Tudung Orenburg”  menjadi simbol muzik Orenburg. Pencipta  lagu adalah komposer Sovie, Grigoriy Fedorovich Ponomarenko dan penyair Viktor Fedorovich Bokov, yang pada tahun 1960-an menyediakan program untuk koir itu.
Beberapa muzium menyimpan sejarah yang kaya bandar Orenburg. Koleksi  Muzium Seni Halus manhandungi karya-karya pelukis termashur Rusia: I.K. Aivazovsky, V.G. Perov, F.A. Malyavin, V.G. Polenov, A.K. Savrasov. Tempat yang ketara di muzium itu dikhaskan untuk karya-karya pelukis yang berasal dari Orenburg sendiri: N.P. Ledjaev, A.F. Stepanov, N. Petina Y.P. Grigoriev, V.T. Ni dan lain-lain. Koleksi mengandungi juga  kumpulan unik lukisan naif oleh para pelukis Orenburg. Nama S.G, Stepanov tertera dalam Ensiklopedia Dunia Seni Naif.
Di Muzium Wilayah Orenburg ada  barang-barang langka seperti topeng kematian muka A.S. Pushkin, meriam  tentera Pugachev, meja rias istana empayar awal abad ke-XIX, pedang-pedang hadiah ratu Elizabeth dan Catherine II kepada para kosek Orenburg serta koleksi flora dan fauna wilayah Orenburg.
Di Muzium Sejarah Orenburg  yang terletak dalam bekas pondok pengawal  dipamerkan ekspo khusus tentang Pemberontakan Pugachev ( 1773-1775). Antara barang pamer sangkar dalam mana Emelyan Pugachev dibawa ke Moscow oleh A.V. Suvorov sebelum dia dijatuhkan hukuman mati oleh Catherine II dan juga potret Pugachev yang dilukis di atas potret Catherine II.

Bandar-bandar kembar Orenbung

Bandar-bandar kembar Orenbung adalah  Orlando (Florida) di Amerika Syarikat dan Khujand di Tajikistan.

Lagu Bandar Orenburg

Lagu Bandar Orenburg "Hiduplah Orenburg!" dicipta oleh komposer terkenal Rusia David Fedorovich Tuhmanov dan penyair, penulis drama Yuriy Sergeevich Entin. Ia diluluskan  pada April 27, 2006 oleh Dewan Bandaran Orenburg.